cyanic-selkie/wikianc huggingface dataset:
Fyrstedømmet Mirandola
Historie
Alessandro Pico ble den første hertugen i 1619, byen hadde imidlertid vært i Pico-familiens eie i århundrer. Den mest kjente representanten for familien er humanisten Giovanni Pico della Mirandola.
Emil Julius Gumbel
Professor i Heidelberg, «kålrotsaken»
Gumbel fikk på sin side støtte fra fysikeren Albert Einstein. Einstein forsikret om Gumbels faglige kompetanse, og lovpriste det etiske nivå og innhold i hans verker. I 1930 skrev Einstein til tidligere justisminister og nå jusprofessor i Heidelberg Gustav Radbruch at «oppførselen som den akademiske ungdommen viser ham er et av de tristeste tegn i tiden, så lavt som den setter rettmessighet, toleranse og sannhet. Hva skal det bli til av et folk, som forfølger en av sine medborgere på denne måten, og hvis leder ikke stiller opp mot den gemene hop?». Radbruch var en av Einsteins få tilhengere ved «Ruperto Carola», universitetets latinske navn.
I 1932 reiste studentene intern sak mot Gumbel for å ha uttrykt seg krenkende om et minnesmerke over den første verdenskrigen. Gumbel ble forsvart av Radbruch. I et møte skulle han ha uttrykt at «minnesmerket over de tyske soldatene er for meg ikke en lettkledt jomfru med en seierspalme i hånden, men en eneste stor kålrot». Kålrot var den grønnsaken mange tyskere overlevde på, i løpet av krigsårene. Universitetsledelsen tok ikke stilling til den nøyaktige ordlyd, men mente at man ikke kunne uttrykke seg sarkastisk over en innretning som dette minnesmerket. Han ble derfor gitt avskjed ettersom han hadde forstyrret det akademiske samfunns ro og orden. Universitetet ga uttrykk for at det ikke tok stilling til hans politiske motiver. Det var imidlertid «den samlede struktur av hans personlighet», som var uforenlig med en lærerstilling i Heidelberg. Det var ikke bare konservative, men også liberale professorer som stemte for utelukkelse. Dette er senere forklart med den nasjonalfølelse som preget tidsånden, og dessuten en massiv solidaritet blant de ansatte.
Fyrstedømmet Mirandola
Historie
I dag ligger byen Mirandola (lokal dialekt: La Miràndla) om lag 31 kilometer nord for byen Modena. I 2007 hadde byen et innbyggertall på 23 512.
Emil Julius Gumbel
Utlendighet
Gumbel emigrerte til Frankrike i 1932, som var før nazistenes maktovertakelse i 1933. I august 1933 ble han fratatt sitt tyske statsborgerskap. Gumbel fikk fransk statsborgerskap i 1934 og arbeidet blant annet ved universitetet i Lyon. Han reiste videre fra Frankrike til USA i 1940. Etter avslutningen av andre verdenskrig vendte han tilbake til Tyskland som gjesteprofessor. Han fikk fast arbeid i 1953, som professor ved Columbia University i New York City. Delstaten Baden-Württemberg innvilget ham i 1955/56 pensjon som professor. I 1960-årene var han sterkt engasjert mot Vietnamkrigen.
Fyrstedømmet Mirandola
Herskere
Mirandola ble regjert av Pico-familien (Pico della Mirandola) fra 1300-tallet frem til innlemmelsen i hertugdømmet Modena.
Emil Julius Gumbel
Ettermæle
I 1991 rehabiliterte Heidelberg-universitetet Gumbel på hans 100-årsdag. I en erklæring fra universitetet het det blant annet at «Universitetet handlet uriktig og begikk en urett, da det utviste Gumbel». Han regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
Student-TV Trondheim
Oppstarten 1990–1991
Finansiering av oppstarten kom fra tre kilder: Samfundet og Samskipnaden gjennom Mediastud, kollegiet ved Universitetet i Trondheim og Nærkringkastingsnemnda. Det var stor støtte i Studentersamfundet for å starte TV-virksomhet, mens de to fraksjonene i Studenttinget i Trondheim var uenige: venstresiden mente studentene burde bruke TV-mediet, mens høyresiden mente at det fikk holde med at studentene hadde Under Dusken og Studentradion. Etter en større diskusjon i Studenttinget gikk et klart flertall inn for å støtte opprettelsen av Student-TV-en.
Første sending ble sendt på TBK kabel-TVs nett 27. mars 1991 som den første studentdrevne TV-stasjon i Norden, etter at TV Trondheim hadde hindret Student-TV å sende via konsesjonsområdets UHF-antenne. Etter hard kamp med TV Trondheim, byens ledende lokal-TV-stasjon, slapp Student-TV også til på eteren, og fikk en meget god sendetid: to ganger i uken mellom kl 18 og 19. TV Trondheim gikk konkurs sommeren 1991, og Student-TV-en fikk istand et nært samarbeid med Trøndelag Kringkasting (TK-TV), som hadde overtatt TV Trondheims sendetid, produksjonsanlegg og luftantenne.
For en stakket stund kunne Student-TV-en fokusere på programproduksjon. Allerede våren 1991 hadde den lille redaksjonen filmet og produsert to større "flerkamera-produksjoner": TMV-festivalen og "Fjernsynsteater" med Juni Dahr. Etterhvert økte redaksjonen i størrelse. En periode med flittig eksperimentering med det nye studentmediet fulgte.
Slaget om Okinawa
Slaget om Okinawa (japansk: 沖縄戦; Okinawa-sen) kodenavn «Operation Iceberg» (Operasjon Isfjell), var et stort slag under andre verdenskrig mellom allierte, hovedsakelig amerikanske styrker med støtte fra Det britiske samveldet, og japanske styrker som ble utkjempet på Ryūkyū-øya Okinawa sør i Japan, og som var den største amfibiske landingen under Stillehavskrigen i Stillehavet. Slaget regnes også for å være det største kombinerte land-sjø-luft-slaget i krigshistorien. Det 82 dager lange slaget varte fra april til midten av juni 1945, i krigens sluttfase. Simon Bolivar Buckner jr. var de allierte styrkenes kommandant i slaget, mens japanerne ble kommandert av Ushijima Mitsuru.
Student-TV Trondheim
1992–1996
Problemene fortsatte. Studentsenterets nye styre vedtok i november 1995 at det ikke lengre ønsket at Student-TV oppholdt seg på Studentsenteret, og fikk Hustinget til å støtte dem til å avslutte kontrakten. I januar 1996 får Student-TV nok en gang midlertidig tilhold på Trafobygget, som eies av Samfundet, men disponeres av UKA. Samtidig går konsesjonsperioden til Student-TV, og i den nye konsesjonsperioden tildeler Statens medieforvaltning kun ett selskap sendekonsesjon for lokal-TV i Trondheimsregionen: det nystartede TV-Trøndelag som er eid av Adresseavisen.
Slaget om Okinawa
Bakgrunn
På våren 1945 hadde Japan i virkeligheten allerede blitt beseiret på grunn av De forente staters overlegenhet både i flykrig og på havet, men fremdeles var det ingen tegn til at Japan ville kapitulere. Okinawa, som i motsetning til Iwo Jima er en del av det «egentlige» Japan, var en strategisk øy for de allierte styrkene før en invasjon av de fire japanske hovedøyene kunne begynne. Øya var siste skanse før invasjonen, og den hadde to flystriper som de allierte ønsket å bruke for angrep på resten av Japan.
Tap
Invasjonen, som begynte 1. april, startet med ~150 000 soldater fra den allierte siden, en styrke som senere ble mer en fordoblet. Av disse ble 12 500 drept og nesten 40 000 såret, og mangfoldige flere tusen døde av skader og sykdommer senere. Rett i underkant av 5 000 døde og i underkant av 5 000 ble skadet av det største kamikaze-angrepet som japanerne noensinne satte igang, som også resulterte i 28 sunkne allierte skip. Slaget var det blodigste amerikanerne opplevde i Stillehavskrigen.
Student-TV Trondheim
1992–1996
I overgangsfasen som fulgte skjedde det forbedringer på produksjonssiden. Student-TV overførte i samarbeid med Nettverksgruppa for første gang et Lørdagsmøte "live" på Internet i mars 1996 (IRMA-1000 møtet). I september samme år innførte Student-TV en produsent-ordning, som ga en markant forbedring av kvaliteten på sendingene.
Slaget om Okinawa
Tap
Tapet på den japanske siden var sannsynligvis over 100 000 døde soldater. I begynnelsen av slaget forsøkte japanerne gjennom Operasjon Tengō med den enorme slagskipet «Yamato» å stanse den amerikanske landgangen, men dette mislyktes. Den amerikanske flåten senket Yamato da det angrep 7. april. Slaget om Okinawa ble også den første gangen under Stillehavskrigen at japanske soldater overga seg i større omfang.
Student-TV Trondheim
1997–1999
Tapet av lokal-TV-konsesjonen medførte både fordeler og ulemper for Student-TV. Student-TV må nå sende under paraplyen til den nye enekonsesjonær, som bygger ut sendenettet i regionen. TV-Trøndelag startet ordinære sendinger med et stort mottaksområde i Trøndelag og Møre. Sendetid var det verre med. Student-TV solgte reklametiden sin til TV-Trøndelag. Student-TV fikk endelig fast sendetid tirsdager og fredager kl. 17.25. Allerede i august 1997 signaliserer ledelsen på TV-Trøndelag hardere kår for Student-TV: Sendetiden reduseres og sendingene må kontrolleres av TV-Trøndelag før utsendelse. Og et halvt år seinere, i januar 1998, strammet TV Trøndelag grepet nok en gang. Etter harde forhandlinger med TVTrøndelag må Student-TV godta en reduksjon av sendetiden til 30 minutter i uka med sendetid hver søndag ca. kl 13.00. Student-TV må i tillegg stille med egne sendevakter for avvikling av programmet på TV Trøndelag.
Slaget om Okinawa
Innfødte
Sammenlignet med mange av de andre øyene hvor det ble utkjempet kamper under Stillehavskrigen, med viktige unntak som Timor og Luzon, hadde Okinawa en stor sivilbefolkning. Okinawa var den eneste bebodde delen av Japan hvor det forekom omfattende kamper. Man vet ikke sikkert hvor mange sivile som ble drept i dette slaget, men det kan ha vært over 100 000, én fjerdedel av befolkningen. Mange døde også kjempende i organiserte militser mot amerikanerne. Nitti prosent av bygningene på øya ble ødelagt. Den japanske propagandaen skal ha skremt tusenvis til å begå selvmord i stedet for å la seg ta til fange av de allierte. Slaget har derfor i senere tid vært et kontroversielt tema i Japan og på Okinawa. Japanske soldater drepte også omtrent 1 000 okinawanskspråklige av frykt for at de var amerikanske spioner. Det har også blitt reist påstander om at begge sidene drev med utstrakt voldtekt av de innfødte.
Student-TV Trondheim
1997–1999
Omtrent samtidig som Student-TV flyttet inn i flotte, men dessverre midlertidige, NTNU-eide lokaler i Vollabakken 15, vedtok Velferdstinget høsten 1997 å be Samskipnaden si opp Mediastudavtalen og reforhandle en ny avtale. Student-TV skulle kun få økonomisk støtte dersom seeroppslutning og ønske om tilbudet blant studentene kunne dokumenteres. Student-TV utførte derfor en seerundersøkelse på alle Samskipnadens boliger. Den viste at mellom 5 og 12 % av studenter som kunne få inn Student-TV, så Student-TV hver gang. 89 % hadde hørt om Student-TV og 84 % ønsket fortsatt støtte til Student-TV.
Slaget om Okinawa
Resultat
Slaget om Okinawa endte med en alliert seier, men de store amerikanske tapene i slaget var en medvirkende faktor til at USA valgte å slippe atombombene over Hiroshima og Nagasaki for å tvinge Japan til å overgi seg, i stedet for å invadere de japanske hovedøyene, som mest sannsynlig ville ha vært enda blodigere for amerikanerne. Okinawa forble okkupert av amerikanerne fram til 1972, lenge etter at okkupasjonen av resten av Japan hadde endt, og fremdeles har USA kontroversielle militærbaser på øya.
Slaget har i ettertid blitt kalt «Typhoon of Steel» på engelsk (Ståltyfonen) og «Tetsu no Ame» (Stålregnet) og «Tetsu no Bōfū» (voldelig stålvind) på japansk. Disse navnene hentyder til voldsomheten under kampene, skuddintensiteten og det store antallet allierte skip og stridskjøretøyer som deltok i slaget.
Student-TV Trondheim
1997–1999
På grunn av økt utstyrsmengde og endret sendetid, valgte Student-TV i januar 1998 å gå over fra formen med temasendinger på tirsdager og faste magasiner på fredager til studiosending med faste innslag hver søndag. Student-TV gikk til innkjøp av ny Beta-spiller, en biledmikser, nye kamerastativ og mikrofoner. Det resulterte i forbedring på sendingene, blant annet fordi det var enklere å gjennomføre utseende på studiosendingen med biledmikseren. Faste programledere, studiopersonell og magasinkonseptene ga en positiv utvikling for Student-TV.
I mars 1998 innledet Student-TV samarbeid med andre student-kanaler. Redaktørene i Student-TV Trondheim, Student-TV Lund i Sverige, og X-TV København i Danmark møttes i Lund. I tillegg til utveksling av erfaringer og tips ble det gjort avtaler om utveksling av programmer (våren 1998 sendte Student-TV såpeoperaen "Frestelsen" produsert av Student-TV Lund).
I mai 1998 blir Student-nyhetene etablert som nytt fast innslag i sendingene. I september 1998 ble det nedsatt et "grafisk forum" med to utenforstående studenter som jobber med ny grafikk, (keying, supring), nye vignetter, ny logo etc. Hensikten var å få en helhetlig profil og ramme på sendingene. Dette er fortsatt under arbeid og forventes å være ferdig tidlig i vårsemesteret 1999.
Senit
Senit (Zenit) er det punktet på himmelen som er loddrett over observatøren (elevasjon 90°); det vil si en loddrett linje trukket gjennom observatøren og videre ut i verdensrommet treffer himmelhvelvningen.
Student-TV Trondheim
1997–1999
I andre halvdel av 1998 ble forholdet til TV Trøndelag bedre. Da ingen sendinger var blitt stoppet i vårsemesteret, inngikk redaktør i Student-TV og redaktør i TV-Trøndelag i høstsemesteret en muntlig avtale om at STVs sendevakter kunne ta med sendingstapen før utsendelsen, uten gjennomsyn. I oktober 1998 ble en sendeavtale underskrevet etter ca. et års forhandlinger mellom Mediastud AS og TV-Trøndelag. Avtalen bygger på en tidligere aksjonæravtale, og åpner for sponsorinntekter for Student-TVs programmer.
Senit
Det motsatte punktet (loddrett under observatøren) kalles nadir.
Student-TV Trondheim
1997–1999
Høsten 1998 arbeidet Student-TV med å få på plass flere potensielle allianser, blant annet Folkeuniversitetet og NRK2, som ga positive signaler om samarbeid. Det hadde tidligere vært samarbeid mellom STV og NRK2 om filming for U-Nettopp. Student-TV var også i kontakt med Mediarommet på Gløshaugen, og det ble diskutert samarbeid om blant annet videoproduksjon i tilknytning til etterutdanning, et tema som hadde vært med i den opprinnelige konsesjonssøknaden fra 1990. Redaktørene i Under Dusken, Student Radio’n og Student-TV diskuterte ulike samarbeidsprosjekter, bl.a. et utvekslingsprogram.
TV Trøndelag endret sendeplanen pga. omlegging av TV Norges sendeplan, og Student-TV fikk ny sendetid ca. kl. 14.00. På grunn av store endringer på Student-TVs sendestart er det vanskelig for Student-TV å jobbe mot innarbeidelse av et fast publikum. Allikevel viser seerundersøkelser avholdt for TV-Trøndelag at Student-TV har en relativt stor seeroppslutning. (Tall fra Norfaktas markedsundersøkelse i mai 1998 viser at 14 % av Trondheims befolkning under 30 år hadde sett Student-TV den siste måneden).
Hver 4. student kjente til Student-TVs nøyaktige sendetidspunkt, selv om Student-TV hadde måttet endre sendetidspunkt flere ganger i løpet av 1998. 20 % hadde sett Student-TV minst en gang i løpet av den siste måneden. På en tilfeldig valgt søndag så 6 % av studentene på Student-TV. Det vil si med et gitt utgangspunkt på 24,000 studenter, så 1440 studenter på Student-TV en tilfeldig valgt søndag.
Tallene redder Student-TV. 18. mars 1999 er saken om Student-TV oppe i Velferdstinget. Et enstemmig styre gikk inn for å inkludere Student-TV i den nye Mediastudavtalen på grunnlag av Medievaneundersøkelsen. Student-TV var dermed sikret fortsatt drift. Velferdstinget og Studentersamfundet forhandlet fram en ny Mediastudavtale, der Under Dusken, Student Radio’n og Student-TV var inkludert. Mediastud bevilget i desember 1999 kr 300,000 til innkjøp av nytt utstyr. Student-TV fikk digitale kameraer og en langt mer brukervennlig redigeringssuite.
Det analoge utstyret ble modifisert slik at det kunne brukes til live-flerkameraproduksjon, et område Student-TV etterhvert hadde fått meget god kompetanse på. I mars 1999 hadde Student-TV filmet og produsert en debatt på Studentersamfundet om medias rolle i konflikter under ISFiT. Denne produksjonen ble vist på NRK1 lørdag 29. mai 1999, under vignetten "Kunnskapskanalen".
2000–2005
Student-TV diskuterte i 1999 et samarbeidsprosjekt med TV Trøndelag angående et nytt ungdomsprogram. I september 2000 ga dialogen med TV-Trøndelag resultater. Student TV fikk utvidede sendetider. I tillegg til den faste sendingen 14:00 på søndag får Student-TV morgensending samme dag 10:30. På lørdag fikk man også en halvtimes sending 10:30, som var tiltenkt reprisesending.
[Oktober 00] Det produseres en nattsending som et pilotprosjekt. Lo-fi konseptet med fake live-reportere ute på byen og intervjuer med kjente personer i et noe trashy studio, faller i smak hos ledelsen i TVTrøndelag. De får en fast avtale om nattsending etter TVNorge sin sending hver første fredag i måneden.
[November 00] Det settes ned et utvalg som skal jobbe med utarbeiding og bevisstgjøring av Student TV sin profil. Dette for å styrke kanalens form og identitet. Ny intro og vignetter blir realisert. Logoen får et ansiktsløft med nye fargevalg og STV blir det nye navnet. Relanseringen settes til årsskiftet.
[Desember 00] Mediatud bevilger 150,000 til innkjøp av nytt utstyr. Med rimelig digitalt utstyr får de doblet redigeringskapasiteten, og endelig anskaffet profesjonelt lydutsyr.
[Januar 01] Gjennom utallige møter med velferdstinget lykkes man i å få hevet semesteravgiften med en krone. De økte bevilgningene går til å bedre den daglige driften. STV får kontortid fra 9:30 til 16:30 med en sivilarbeider som betjener henvendelser fra seerne.
[Mars 01] Utviklingen av nettsiden www.stv.no begynner. Et samarbeid med NTNU og Uninett gjør det mulig å krinkaste sendinger live på nett. Student-TV setter som mål å kunne tilby seerne en interaktiv tjeneste der studenten kan være innholdsleverandør fra neste semester.
[April 01] Nettsiden har fått sin jomfrutur. SMS tjenester gir seeren en ukentlig oppdatering av sendeplanen. Arbeidet med få i stand en landsdekkende TV-kanal påbegynnes. Med STV som forbilde opprettes Student TV enheter i Bergen og i Oslo. Det jobbes også med å etablere en Student TV i Tromsø og Stavanger. I et samarbeid med medialinjene i Lillehammer og Volda utvikles et distribuert produksjonsnett som tar sikte på å lage programmer for riksdekkende visning.
[Juli 01] Det bevilges 55,000 fra UKA og GS for å starte utbyggingen av videonettet på Samfundet.
[August 01] Student TV får faste produksjonslokaler på Samfundet. Arbeidet med å bygge en flerkamerarigg påbegynnes. 5,000 meter kabel blir strekt for enkelt å kunne dekke arrangementer i Storsalen, Knaus, Klubben og Selskapssiden.
[Oktober 01] Student TV har sin første livesending på nett. Dette var en teknisk utfordrende oppgaver med bilder live fra Bodø og en intens opplæring i bruk av flerkamerariggen. Oppdragsgiveren «First Lego League» var svært fornøyd og betalte det dobbelte av hva som var avtalt.
[Oktober 01] Det opprettes en egen redaksjon for å sikre kontinuitet og kvalitetsutvikling i Student TV konseptet. Profilredaksjonen består av de mest faglig kompetente medlemmene, og blir ledet av redaktøren.
[November 01] TV Trøndelag er svært fornøyd med student-TV-programmet og gir oss sendetid på søndag 23:15 i tillegg til våre ordinære sendinger. Dette er "prime time" for studenter.
2005–2008
[Desember 2007] Student-TV innleder samtaler med TV-Adressa for sendetid på det kommende digitale bakkenettet.
Våren 2008 investerer Student-TV i ny flerkamerarigg til 250,000. Med den samlede flerkamerakompetansen, og den daværende utstyrspakken blir Student-TV Trondheim Trøndelags desidert største flerkameraproduksjonsselskap.
Høsten 2008 omorganiseres Student-TV internt for andre gang på et halv år, og alle underredaksjoner legges ned. I stedet opprettes tre produksjonsgrupper som hver produserer en hel sending hver tredje uke.
[Oktober 2008] Student-TV får signert ny sendeavtale med TV-Adressa, og får 20-minutters sendinger 21:10 og 23:10 Mandag-Torsdag. Den 15. Oktober sender Student-TV Trondheim landets første landsdekkende Student-TV-sending på Frikanalens første prøvesending. Dette er også det første ikke-religiøse innslaget som blir sendt på Frikanalen noen sinne. Samme dag har de også sine første sendinger på det digitale bakkenettet, og blir dermed tilgjengelige både på Riks-TV, Canal Digital, Get og andre store kabeltTV-leverandører.
Student-TV Trondheim tar opp igjen arbeidet med Student-TV-ene i Norge, og arrangerer ekstraordinær generalforsamling i Bergen 18. oktober.
3. november sier Allmøtet i Student-TV seg positivt til samlokalisering med Under Dusken og Studentradio'n i nye lokaler på Lucas-bygget.
Ansvarlige redaktører
Fra oppstarten i 1991 til våren 2013 omfatter listen ansvarlige redaktører i Student-TV, fra høsten 2013 omfatter listen videoredaktører i Studentmediene i Trondheim.
VM i rullestolcurling 2007
Norge vant sitt første VM, coachet av Thoralf Hognestad. Dette var Norges første medalje i et internasjonalt mesterskap i rullestolcurling. Det norske laget var, med ett bytte, det samme som året før fikk fjerdeplass i Paralympics i Torino.
Norgesmesterskapet i boksing 1980
Norgesmesterskapet i boksing 1980 ble arrangert 15.–16. mars i Tønsberg.
Kongepokalen ble vunnet av Terje Sveen. Forbundspokalen ble vunnet av Henk van der Reek. Beste klubb ble Tønsberg-Kameratene.
Olav Stokke (næringslivsleder)
Olav Stokke (født 11. februar 1957) er gründer av bredbåndsselskapet NextGenTel og var inntil februar 2008 administrerende direktør i selskapet.
Stokke er utdannet sivilingeniør ved Norges tekniske høgskole i Trondheim.
Rjukan Matfestival
Rjukan Matfestival er en festival med mat, musikk og sosial opplevelse midt i juli måned, og som foregår midt i Rjukan sentrum, med base på Rjukan torg. Festivalen dreier seg om å servere matopplevelser med lokale matingredienser i turistbyen Rjukan.
Første gang arrangert over fire dager 15.-18. juli 2021, og andre gang over syv dager 11.-17. juli 2022. Bak festivalen står Selskapet Rjukan Event med Morten Sørensen og Rune Stang.
Norma Balean
Norma Balean (født 27. oktober 1907 i London, død 30. november 1989 i Bergen) var en britisk/norsk skuespiller. Da foreldrene ble skilt i 1912, tok moren henne med hjem til Bergen.
Balean debuterte i 1928 som «Mabel» i Circusprinsessen på Den Nationale Scene i Bergen. Hun var mye brukt i lystspill og komedier, men spilte også seriøse roller, blant annet i Hamlet og Peer Gynt.
Norma Balean var en meget dyktig sanger, og ble flittig benyttet i operaer og operetter, blant annet som «Hanna Glawari» i Den glade enke (1951) og «Annie Oakley» i Annie get your gun (1954). Den store divarollen som «Mrs. Sally Adams» i Irving Berlins Call Me Madam (1954) befestet hennes rolle som Bergens primadonna. I Carmen gjorde hun furore både som «Frasquita» og «Mercedes», i Eugen Onegin som «Filipjevna», i Trubaduren som «Inez» og i La traviata som «Flora».
Som 70-åring i 1977 spilte Norma Balean inn platen Så godt at man ikke er ung.
Æresbevisninger
Norma Balean mottok Conrad Mohrs legat i 1935 og Bergen Bys Stipend i 1967. Hun var innehaver av Kongens fortjenstmedalje i gull. I 2002 ble hun avbildet på et norsk frimerke.
Jeremy Renner
Jeremy Renner (født 7. januar 1971) er en amerikansk skuespiller.
Liv og virke
Renner ble født i Modesto i California og er den eldste av sju søsken. Foreldrene skilte seg da han var ti år gammel.
13. januar 2014 giftet Renner seg med den canadiske modellen Sonni Pacheco, som han fikk en datter sammen med, før de skilte seg 30. desember samme år.
Renner spilte i Mission: Impossible – Ghost Protocol (2011) og portretterte superagenten Hawkeye i The Avengers (2012). I den anledning gjorde han en cameorolle som Hawkeye i Thor, som en slags introduksjon til The Avengers. Han hadde rollen som Hans i Tommy Wirkolas Hollywood-debut Hansel and Gretel: Witch Hunters, som er en versjon av det kjente eventyret Hans og Grete av brødrene Grimm.
Siden 2021 har han hatt en av hovedrollene i Paramount+-serien Mayor of Kingstown.
Yamarin
Yamarin er et finsk båtmerke som produserer alle båtene sine i Finland. Selskapet begynte å importere påhengsmotorer fra Yamaha i 1966. For å fart på salget utviklet de småbåtene Yamarin 380 og 420 som så dagens lys i 1972. Per 2015 har de båter fra ca. fire meter og opp til den største Yamarinmodellen, som er en åtte meter lang daycruiser. Denne kan utstyres med Yamahas V-8 motor med 350 hestekrefter.
Hermann Bongard
Hermann Bongard (født 19. november 1921 i Christiania, død i	20. januar 1998 i Bærum) var en norsk tegner, brukskunstner og formgiver.
Virksomhet
Bongard ble utdannet ved Statens håndverk- og kunstindustriskole i Oslo 1938–1941.
Fra 1947 til 1955 var han glasstegner for Christiania Glasmagasin. Han formga der gravyrer for vaser og fat, men etterhvert også egnet emne for disse dekorene, altså ulike vaser, fat, pokaler og annet som ble fremstilt ved Hadeland Glassverk. Da Hadeland Glassverk begynte K-glasserien i 1952 utnyttet Bongard muligheten til å begynne å ekperimentere med farger og teknikker og han formga en del svært bra kunstglassbiter. Han tegnet også noen drikkeglasserier, for eksempel Hermann, Ambassadør, Liqueur og Tullik.
Plasmaskjerm
En plasmaskjerm er en skjerm der hver piksel består av 3 små lysrør; et rødt, et grønt og et blått. Plasmaskjermer har ingenting å gjøre med LCD-skjermer, selv om begge er flatskjermer. Plasmaskjermen har fått navnet sitt fra lysrørets virkemåte: den ioniserte strømførende gassen i et lysrør kalles nemlig et plasma.
Plasma-TV-en kom på markedet i 1999, men teknologien har vært kjent siden 1964. De første plasmaskjermene var ikke annet enn små punkter med lys som ble startet som laboratorieeksperimenter. Teknologien ble utviklet og forbedret, og på slutten av 60-tallet var den avansert nok til å konstruere geometriske former. I dag har teknologiske fremskritt innenfor høyhastighets digital databehandling, materialer og avanserte produksjonsmetoder muliggjort lyssterke, kontrastrike plasmaskjermer.
Ulemper
Før var innbrenning av bilde en fare i plasmaskjermer, men nå er ikke det et stort problem.
Hermann Bongard
Virksomhet
I 1968 ble han ansatt som lærer ved Grafisk avdeling på Statens håndverk- og kunstindustriskole, fra 1971 til 1985 var han førsteamanuensis samme sted. Han fikk også statens arbeidsstipend for kunstnere 1971.
Han arbeidet også med tre, stål, smijern, tinn, manilarør og annet. Han tegnet pengesedler og formga firmaemblemer og han arbeidet med grafikk.
I 1956 designet han Vinmonopolets symbol.
Priser og utmerkelser
Hans arbeider er representert i Glasmuseet i Växsjö, Sverige; Kunstindustrimuseet i Oslo; Nordenfjeldske kunstindustrimuseum; Smithsonian Institute, USA; The Whyte Gallery, Washington, USA; Utenriksdepartementes faste samling av brukskunst og Victoria and Albert Museum, London, Storbritannia
Santa Albertina
Santa Albertina er en kommune i delstaten São Paulo i sørøstregionen av Brasil.
Estlands maritime museum
Estlands maritime museum (estisk: Eesti Meremuuseum) er holder til i en tårnbygning, Fete Margrethe (estisk: Paks Margareeta), i den gamle bymuren rundt gamlebyen i Tallinn. Museet viser landets historie innen skipsfart og maritim kultur. Et minemuseum tilhører museet og holder til i en egen bygning. Tallinns gamle sjøflyhavn fungerer som havn for museumsskip, og her kan publikum bl.a. se den dampdrevne isbryteren Suur Tõll, bygd i 1914.
Fete Margrethe
Fete Margrethe er bygd tidlig på 1500-tallet (fra 1511 til 1530) da byportene ble gjenoppbygd. Tårnet har en diameter på 25 meter, er 20 meter høyt, og veggene er opp til 5 meter tykke. Det er usikkert hvordan tårnet har fått sitt navn. Noen hevder at det har sammenheng med dronning Margrethe Is bymurbyggerier i det 14. århundre, mens andre mener det stammer fra en kokk som en gang arbeidet der. Ved siden av å verne byen mot inntrengere har det vært brukt som kruttlager og våpenlager, og som fengsel.
Spannslokket
Spannslokket er ei lita øy, ca. 12,5 dekar, blant fem holmer i Askers skjærgård, og er blant de sørvestligste av de større øyene i kommunens arkipel. Spannslokket ligger et par hundre meter vest for Brønnøya og Langåra, mellom disse øyene og Konglungen i vest. Det er noen få hytter på øya, som består av vendte, kambrosiluriske havbunnsavsetninger med kalkstein og skifer.
De fem holmene mellom Brønnøya, Langåra og Konglungen er:
Øst for holmene kalles det lille havstykket Skurven, før innsnevringen mellom Brønnøya og Langåra danner Middagsbukta.
Corinna Kuhnle
Corinna Kuhnle (født 4. juli 1987) er en østerriksk padler som konkurrerer i slalåm. Hun representerte landet sitt under Sommer-OL 2012 i London, der hun ble nummer 10 i K-1.
Postsparebankmerker
Postsparebankmerker ble benyttet av Postsparebanken (Norges Postsparebank) i perioden 2. januar 1950 til medio 1984 for markering av innskuddsbeløp i bankbøker.
Serier
Det eksisterer 29 forskjellige postsparebankmerker fordelt på to serier
Den første serien er på 14 forskjellige valører av postsparbankmerker og ble benyttet fra starten i 1950 frem til høsten 1971. Den første serien med postsparebankmerker ble trykt i dyptrykk fra Emil Moestue AS i følgende valører i kroner: 1, 2, 5, 10, 20, 25, 50, 100, 200, 300, 500, 1 000, 2 000, 5 000.
Den siste serien av postsparebankmerker på 15 forskjellige valører ble tatt i bruk høsten 1971 og benyttet inntil merkene ble inndratt i 1984 da Postsparebanken gikk over til innskuddstempel samt maskinelle avtykk i bankbøkene. Den siste serien postsparebankmerker ble trykt i ståltrykk fra Norges Banks seddeltrykkeri i følgende valører i kroner: 1, 2, 5, 10, 20, 25, 50, 100, 200, 300, 500, 1 000, 2 000, 5 000, 15 000.
Postsparebankmerker er et eget samleområde innen filateli.
Liste over stortingsrepresentanter 1818–1820
Liste over alle stortingsrepresentanter i perioden 1818 til 1820. Listen omfatter alle som ble valgt til Stortinget. Totalt var det 78 representanter fra 34 valgkretser, hvorav 51 representanter fra 18 landkretser (amt) og 27 representanter fra 16 bykretser. Det senere Jarsberg og Larviks Amt bestod av to valgkretser. Fredrikstad fikk før første gang en egen representant på Stortinget.
Eksterne lenker
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Kohort
Kohort har flere betydninger:
1422
Fødsler
William Caxton, Englands første boktrykker.
Gemma Flynn
Gemma Flynn (født 2. mai 1990) er en newzealandsk landhockeyspiller. Hun representerte landet sitt under Sommer-OL 2012 i London, der hun endte på fjerdeplass med det newzealandske landslaget.
Militære grader og distinksjoner i Tyskland 1939-1945​
Militære grader og distinksjoner i Tyskland 1939-1945 viser de tjenstegrader og stillingsbetegnelser som fantes fra 1939 til 1945 i de tyske væpnede styrker og paramilitære etater så vel som de distinksjoner som kjennetegnete disse gradene og stillingene.
Wehrmacht
Wehrmacht var det tyske forsvar.
Waffen-SS
Waffen-SS var den militære grenen av SS. Under krigen blev det den fjerde forsvarsgrenen av det tyske forsvar.
Ordnungspolizei
Ordenspolitiet var det uniformerte tyske politi. Under krigen blev det i praktikken den femte forsvarsgrenen av det tyske forsvar.
Sicherheitspolizei
Sikkerhetspolitiet var samlenavnet på kriminalpolitiet og den hemmelige politi. Under den tyske okkupasjonen av Norge fikk ikke begrepet Gestapo lov til å bli brukt, ettersom navnet hadde en dårlig lyd blant nordmennene på grunn av "fiendtlig propaganda". Sicherheitspolizei (Sipo) vil i stedet brukes som et vanlig begrep for Gestapo, Kripo og Sicherheitsdienst (SD).
Zollgrenzschutz
Zollgrenzschutz var den tyske tollgrensevakten. Det ble underlagt Reichssicherheitshauptamt i 1944.
Kristin Hedstrom
Kristin Hedstrom (født 14. mai 1986) er en amerikansk roer som spesialiserer seg i dobbeltsculler, lettvekt. Under Sommer-OL 2012 i London representerte hun landet sitt, der hun ble nummer 11.
Troviscal (Sertã)
Troviscal er et freguesia (sogn) i kommunen Sertã i det portugisiske distriktet Castelo Branco.
The Audrey Hepburn Story
The Audrey Hepburn Story er en amerikansk biografisk fjernsynsfilm fra 2000 om skuespilleren og filantropen Audrey Hepburn. Jennifer Love Hewitt spilte tittelrollen som Hepburn og medvirket også som produsent. Emmy Rossum og Sarah Hyland spilte Hepburn i oppvekstårene.
Handling
Filmen dekker Hepburns oppvekst og barndommen i 1950-årene, som blant annet inneholdt ballettrening, foreldrenes skilsmisse og de vanskelige krigsårene, da Nederland var okkupert av Tyskland. Hun drar deretter til USA, hvor hun blir en stor filmstjerne og lager en rekke suksessfulle filmer, blant annet Frokost hos Tiffanys.
Filmen slutter med et fotografi av Audrey Hepburn under et av hennes oppdrag for UNICEF.
Sending
Flere versjoner av filmen har blitt sendt på TV. På ABC Network ble den sendt som en tre timer lang spillefilm, mens i andre land ble en lengre versjon vist over to kvelder.
Taryn Woods
Taryn Woods (født 12. august 1975) er en australsk vannpolospiller.
Hun representerte Australia under Sommer-OL 2000 i Sydney, hvor laget hennes tok gull.
Hannah Craig
Hannah Craig (født 10. februar 1983) er en irsk padler som konkurrerer i slalåm. Hun representerte landet sitt under Sommer-OL 2012 i London, der hun ble nummer 9 i K-1.
Lene Myong
Lene Myong (koreansk navn Cho Shinhee; 조신희) (født 1972) er en dansk-norsk kjønns- og migrasjonsforsker, født i Sør-Korea. Hun er professor og leder for Senter for kjønnsstudier og Nettverk for tverrfaglig kjønnsforskning ved Universitetet i Stavanger. Hun forsker innen transnasjonal adopsjon, kritisk raseteori og migrasjonsstudier. Hun ble ansatt som professor og leder for det daværende Nettverk for kjønnsforskning ved UiS i 2016, og ble i 2019 første senterleder for Senter for kjønnsstudier ved omorganiseringen av fagmiljøet. Videre er hun styremedlem i Forening for kjønnsforskning i Norge og nestleder i Forskerskole for radikal tverrfaglighet. Hun er en av to redaktører for Tidsskrift for kjønnsforskning, med Ingvil Hellstrand.
Jan Mærli
Jan Arild Mærli (født 8. september 1945) er en norsk lokalpolitiker (Ap) som var ordfører i Aurskog-Høland kommune i Akershus 2007-2015.
Før han ble ordfører var han produktsjef i bedriften Cipax på Bjørkelangen, som produserer plastbeholdere.
Hold
Hold, også kalt sting og leverhogg, er en stikkende smerte som rammer nedenfor ribbenene og oppstår ved fysisk aktivitet og kan variere fra intens til mild krampe.
Man kan, avhengig av intensitet, holde ut smerten, men ofte er smerten så intens og plagsom at man må redusere intensiteten eller stanse treningsøkten for en liten periode. Det går vanligvis fort over, men kan i særlig intensive tilfeller kjennes i noen dager.
Årsak
Det er usikkert hva som er årsaken til hold. I en tid mente man at hold skyldtes nedsatt blodtilførsel til mellomgulvmuskelen (diafragma). Det er en muskel som deler brysthulen fra bukhulen. Den har en aktiv funksjon når vi puster ut og inn. Man trodde tidligere at blodet gikk ut til bein og armer og dermed forlot diafragma. Dette er en teori som støttes lite i dag. Både armer og ben, og diafragma trenger mere blod under fysisk aktivitet, derfor er det meget usannsynlig at diafragma ikke får nok blod.
En annen teori har vært at hold skyldtes økt blodtilførsel i fordøyelsessystemet etter et måltid. Teorien går ut på at når pulsen går opp under treningen vil det gi en opphopning av blod som ikke klarer å tømmes raskt nok ut av området, som deretter igjen kan utløse smerter.
En tredje teori er at hold kan skyldes organer som rører i støttevevet (ligamenter) som holder bukhulen på plass og forbinder fordøyelsessystemet med diafragma. Dermed opplever man gjennom risting under fysisk aktivitet at organer i bukhulen strekker og drar i støttevevet som er festet oppunder diafragma.
Den siste og nyeste teorien forklarer hold med en irritasjon i bukhinnen (peritoneum) som omgir bukorganene. Bukhinnen består av to lag, det første er det laget som dekker bukorganene, det andre (parietale peritoneum) er festet til bukveggen. Disse to lagene er skilt gjennom et tynt væskelag. Dette gjør at overflatene kan bevege seg uten å gi smerte. Parietale peritoneum er festet til en god del nerver, derfor sies det at man får hold når det oppstår friksjon mellom de to hinnene i bukhinnen. Denne friksjonen kan komme av en full magesekk eller lite smørevæske mellom hinnene.
Store mengder mat og drikke like før trening øker tyngden i magesekken og minsker mengden væske, og vil på den måten øke risikoen for hold. Andre årsaker er dårlig fysisk form, ikke helt tilstrekkelig med oppvarming og trening/konkurranser med høy intensitet kan også virke inn. Man kan også få det gjennom plutselig skifte i steglengde eller tempo under løping.
Behandling
Hold kan gå bort om man senker intensiteten og tar det litt med ro for en periode. En metode for å få bukt med smerten er å bøye seg frem samtidig som at man trykker mot det vonde området og puster godt inn. Til dels kan dette gjøres samtidig som man fortsetter treningen, men det beste vil nok være å midlertidig stanse treningen. Det er erfart at å løpe med en stein i hver hånd eller å legge seg ned og heve hoftene kan hjelpe med å forebygge smerten.
Forebygging
Å spise eller inntak av uegnet mat og væske tett opptil trening øker risikoen for sting. Mat med høyt fettinnhold eller sukkerinnhold og drikke med høyt sukkerinnhold regnes som uheldig. Muligheten for sting reduseres hvis man venter 2–4 timer med å trene etter ett større måltid. For å forebygge sting før trening, bør man spise mat med høyt karbohydratinnhold, lavt fettinnhold og moderat til lavt proteininnhold.
Under fysisk aktivitet er det mulig at en full mage kan føre til sting. Konsentrerte væsker som brus forsvinner langsomt fra magesekken, og det vil være med å bidra til full mage. Vann og sportsdrikker tømmer seg raskere fra magesekken og vil være ett bedre valg til treningen. Det er også lurt å innta mindre mengder væske, men hyppigere, under trening.
Sting kan også forebygges ved å trene gradvis mer intensivt. Rask økning i intensiteten øker faren for sting. Det er bedre å ha en god og lang oppvarming, for så å bygge seg langsomt opp.
Nicolas Grimal
Nicolas Grimal (født 13. november 1948 i Libourne) er en fransk egyptolog.
Biografi
Nicolas Grimal er sønn av Pierre Grimal. Etter Agrégation-eksamen innen klassiske fag i 1971, tok han doktorgraden i 1984. He har vært professor ved Sorbonne siden 1988.
Fra 1989 til 1999, ledet han Det franske instituttet for oriental arkeologi i Cairo. Siden 1990 har vært vitenskapelig direktør ved det Franskegyptiske senter for studier av templene i Karnak. He har innehatt setet innen egyptologi ved Collège de France siden 2000.
Norderhov
Norderhov er en bygd i Ringerike kommune i Viken og tidligere egen herredskommune i Buskerud. Kommunen inngikk fra 1. januar 1964 i den nye storkommunen Ringerike. Den siste ordføreren i Norderhov herredskommune var Anton Solbakken, som satt i perioden 1947–1963 og fikk æren for å ha sikret at Ringerike sykehus ble bygget der det tår i dag. Solbakken trakk seg fra politikken da herredskommunen inngikk. Tettstedet Norderhov, slik det er definert av Statistisk sentralbyrå, har innbyggere per 1. januar, og ligger omtrent fem kilometer sør for Hønefoss sentrum.
Norderhov herred
Før kommunesammenslåingen var Norderhov den største kommunen på Ringerike. Herredet omfattet også de tidligere kommunene Hønefoss og Ådal. Hønefoss ble skilt ut som egen bykommune ved lov av 3. september 1851, og ligger som en «øy» i Norderhov. Ådal ble skilt ut som egen herredskommune ved kongelig resolusjon av 2. februar 1857. Etter dette ble Norderhov inndelt i fire såkalte fjerdinger; Heradsfjerdingen, Strandefjerdingen, Vangsfjerdingen og Vegårdsfjerdingen. Kommunen besto av cirka 8 500 innbyggere før Ådal ble skilt ut. I 1865 var innbyggerantallet 6 846, men dette vokste til 14 780 ved inngangen til 1960. Da var kommunen inndelt i 29 kretser.
Fra 1964 inngikk Norderhov i den nye storkommunen Ringerike, sammen med tidligere Hole kommune, Hønefoss kommune, Ådal kommune og Tyristrand kommune. Hole forlot imidlertid sammenslutningen igjen fra 1. januar 1978.
I dag er Norderhov for mange synonymt med området like rundt Norderhov kirke, men dette er bare delvis riktig. Norderhov er også synonymt med prestegjeldene Norderhov og Haug, med unntak av Tyristrand kirkesogn (som fra 1837–1916 tilhørte Hole formannskapsdistrikt og etter dette ble utskilt som Tyristrand herredskommune).
Norderhov kirke
Sentralt i Norderhov ligger Norderhov kirke fra middelalderen, en steinkirke som trolig ble oppført på et gammelt hedensk hov (Njords hov) omkring år 1170. Kirken, som er bygget av lokal sandstein, er av de best bevarte middelalderkirkene vi har i Norge. Det er denne kirken og prestegården som ga navn til herredet.
Norderhov gamle prestegård
Norderhov gamle prestegård (egentlig Njardarhov eller Njardarhof) er i dag synonym med Ringerikes Museum, som er distriktsmuseum for Ringeriksregionen (Hole og Ringerike kommuner). Museet omfatter også Hjemmestyrkemuseet distrikt 14.2 og har en større utstilling som omfatter minnet etter dikterpresten Jørgen Moe. Museet huser dessuten Buskerud fylkesfotoarkiv, som har en unik samling av fotografier fra fylket.
Prestegården var før reformasjonen i 1536 delt i to gårder; Øvre Njardarhov (prestegård) og Nedre Njardarhov (kapitelgård). Ved et makeskifte i 1575 ble imidlertid de to gårdene igjen samlet til en gård, og den har inntil den ble museum fungert som prestegård i Norderhov prestegjeld og prostesete på Ringerike. Mest kjent er den allikevel som sete for prestefruen Anna Colbjørnsdatter, som skal ha lurt svenskene slik at de tapte slaget på Norderhov under den store nordiske krig, natten til 29. mars i 1716.
Annet
På høyden over kirken ligger Tanbergmoen, som omfatter gravfeltet på Stavhella og den kjente Galgefurua. På sørøstsiden av Stavhella ligger Hesleberg gård, som blant annet er kjent for sine vakre veggmalerier, malt av Peder Aadnes. På sørvestsiden ligger Tanberg-gårdene, som er kjent som høvdingsete for Tanberg-ætten i kongesagaene. Norderhov er også kjent for dyrking av den kjente Ringerikspoteten. Denne ble før krigen dyrket på over 70 gårder i Norderhov og Hole. I dag er det meste av produksjonen konsentrert på seks gårder i de to tidligere herredene.
Santa Branca
Santa Branca er en kommune i delstaten São Paulo i sørøstregionen av Brasil.
Terrebonne Parish
Terrebonne Parish er et fylke i den amerikanske delstaten Louisiana. Det ligger i de sørlige delene av staten og det grenser mot Assumption Parish i nord, Lafourche Parish i øst St. Mary Parish i nordvest og mot Mexicogulfen i sør.
Terrebonne Parish totale areal er 5 387 km² hvorav 2 137 km² er vann. I 2010 hadde fylket 111,860 innbyggere. Administrasjonssenteret ligger i byen Houma.
Charlotte Harrison
Charlotte Harrison (født 31. juli 1989) er en newzealandsk landhockeyspiller. Hun representerte landet sitt under Sommer-OL 2012 i London, der hun endte på fjerdeplass med det newzealandske landslaget.
Malaysias føderale territorier
Malaysias føderale territorier omfatter tre territorier: Kuala Lumpur, Putrajaya og Labuan. De styres direkte av Malaysias føderale regjering, og er derfor ikke del av noen delstat. Kuala Lumpur er landets nasjonale hovedstad, Putrajaya er den administrative hovedstaden, og Labuan er et internasjonalt finanssentrum. Kuala Lumpur og Putrajaya er enklaver i delstaten Selangor, mens Labuan er ei øy utafor kysten av delstaten Sabah på øya Borneo. De føderale territoriene har ei samla befolkning på 1,6 millioner (2004), og dekker et areal på til sammen 381,65 km².
Kuala Lumpur ble Malaysias første føderale territorium 1. februar 1974. Deretter fulgte Labuan 16. april 1984, og Putrajaya 1. februar 2001.
Jernbanelokket
Jernbanelokket er navnet på parkeringsanlegget som ble bygget over Byterminalen og Stavanger jernbanestasjon i 1989.
Parkeringsanlegget har 510 parkeringsplasser og er bygget i to plan. Nedre plan dekker hele området. Øvre plan dekker området sør for Bergelandsbrua.
Nedre plan har inn- og utkjøring i Olav Vs gate og utkjøring i Kongsgata. Øvre plan har inn- og utkjøring i Teaterveien.
Bergelandsbrua er en del av øvre plan.
Emin Ahmadov
Emin Ahmadov (født 6. oktober 1986) er en aserbajdsjansk bryter, som spesialiserer seg i gresk-romersk stil. Han representerte landet sitt under Sommer-OL 2012 i London, der han tok bronse i 74-kilosklassen.
Atanyproctus
Atanyproctus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små (8-11 millimeter), avlange, litt hårete, brunlige eller rødbrune oldenborrer. Antennene er ti-leddete med en fem-leddet vifte. Pronotum har rundede sider. Dekkvingene er parallellsidige.
Utbredelse
Slekten er kjent fra Afghanistan og Iran.
Kaj Franck
Kaj Gabriel Franck (født 9. november 1911 i Viborg, Finland, død 26. september 1989 på Santorini, Hellas) var en finsk formgiver.
Han ble utdannet ved kunstindustriskolen i Helsingfors på 1930-tallet, der han studerte møbeldesign. Etter skolen tok han arbeid ved en tekstilforretning, ved siden av arbeidet der formgav han noen få møbler som skulle vise seg å bli storparten av hans møbelproduksjon. I 1937 ble han ansatt som leder ved tekstilbedriften Yhdistyneet Villatehtaat Oy, kort tid etterpå byttet han arbeidssted til Artek. I 1945 begynte han ved Arabia. Året etter, i 1946, ble han med i en konkurranse som Iittala lyste ut i dekorativ glasformgiving. Der vant han både andre- og tredjepremien, mens Tapio Wirkkala vant førstepremien. Etter dette arbeidet han for Iittala et par år før han ble overført til Nuutajärvi i 1950, der han formga både bruksglass og kunstglass.
Platina (andre betydninger)
Platina kan vise til:
Kaj Franck
Kaj Franck arbeidet også som lærer ved Universitetet for kunst og design i Helsingfors.
Priser
et utvalg
Rock and Roll Over
Albumet ble utgitt 1. november 1976 av Casablanca Records. Albumet solgte til Platinaplate 5. januar 1977, med 1 million solgte album. Det nådde også #11 på den amerikanske Billboard-listen.
Borregaard
Borregaard (ose: BRG) er et norsk industrikonsern og allmennaksjeselskap med hovedkontor i Sarpsborg. Konsernet var en del av Orkla frem til børsnoteringen i oktober 2012. Omsetningen i 2017 var på 4,61 milliarder kroner, selskapet hadde 1065 årsverk, og ledes av Per A. Sørlie. Driftsresultatet for 2017 ble på 749 millioner kroner.